Period: Ur III
Genre: Administrative
Transliteration:
<SURFACE>
di-til-la
1(diš) nin-za₃-ge-si dumu ur₃-re-ba-du₇
sa₁₀-am₃ til-la 3(diš) gin₂ ku₃-babbar-še₃
ur₃-re-ba-du₇ ti-la-ra
šu ur{d}lamma ensi₂-ka-ta
a-kal-la dumu ur-nigar{gar}ke₄
in-ši-sa₁₀-a
a-la dumu a₂-ra-da-na
<SURFACE>
lu₂-uru₁₁{ki}...ur-nigar{gar}ra
lu₂-inim-ma-bi-me
nin-za₃-ge-si u₃ ama-ne₂-e
lu₂-inim-ma bi₂-gur
a-kal-la
nam-erim₂-am₃
geme₂ a-kal-la ba-na-gi-in
ti-e₂-mah-ta maškim
<RULING>
lu₂{d}šara₂
ur{d}ištaran
<SURFACE>
<COLUMN>
di-ku₅-bi-me
<COLUMN>
mu us₂-sa si-ma-num₂{ki} ba-hul

Cuneiform:
<SURFACE>
𒁲𒌀𒆷
𒁹𒎏𒍠𒄀𒋛𒌉𒃡𒊑𒁀𒌌
𒉚𒀀𒀭𒌀𒆷𒐈𒂆𒆬𒌓𒂠
𒃡𒊑𒁀𒌌𒋾𒆷𒊏
𒋗𒌨𒀭𒆗𒉺𒋼𒋛𒅗𒋫
𒀀𒆗𒆷𒌉𒌨𒌋𒌓𒆤𒃻𒆤
𒅔𒅆𒉚𒀀
𒀀𒆷𒌉𒀉𒊏𒁕𒈾
<SURFACE>
𒇽𒌾𒆠...𒌨𒌋𒌓𒆤𒃻𒊏
𒇽𒅗𒈠𒁉𒈨
𒎏𒍠𒄀𒋛𒅇𒂼𒉌𒂊
𒇽𒅗𒈠𒉈𒄥
𒀀𒆗𒆷
𒉆𒉈𒊒𒀀𒀭
𒊩𒆳𒀀𒆗𒆷𒁀𒈾𒄀𒅔
𒋾𒂍𒈤𒋫𒉺𒁽
<RULING>
𒇽𒀭𒇋
𒌨𒀭𒅗𒁲
<SURFACE>
<COLUMN>
𒁲𒋻𒁉𒈨
<COLUMN>
𒈬𒍑𒊓𒋛𒈠𒈝𒆠𒁀𒅆𒌨